ສະຫະລັດຮຽກຮ້ອງໃຫ້ຈັດຕັ້ງ ກໍາມະການສືບສວນ ກ່ຽວກັບ​ມຽນມາ
ສະມາຊິກ​ແມ່ຍິງ​ຂອງສະພາສູງ​ສະຫະລັດກຸ່ມ​ນຶ່ງ ​ ​ກ່າວ​ຫາທາງ​ການທະຫານມຽນມາ​ວ່າ ​ໃຊ້​ການ ​ຂົ່ມຂືນ​ສໍາ​ເລົາ​ ເປັນ​ອາ​ວຸດ​ສົງຄາມ.
ສະຫະລັດກ່າວວ່າຕົນຈະດໍາເນີນງານ ເພື່ອສ້າງຄວາມສະໜັບສະໜູນໃນບັນດາປະເທດພັນ ທະມິດຂອງຕົນ ສໍາລັບການຈັດຕັ້ງຄະນະກໍາມາທິການນາໆຊາດຄະນະນຶ່ງຂຶ້ນມາ ເພື່ອທໍາ ການສືບສວນກ່ຽວກັບການກໍ່ອາຊະຍາກໍາຕ້ານມະນຸດຊາດໃນມຽນມາ ຕາມທີ່ມີການກ່າວຫານັ້ນ ສະມາຊິກແມ່ຍິງຂອງສະພາສູງສະຫະລັດກຸ່ມນຶ່ງ ໄດ້ກ່າວຫາທາງການທະຫານມຽນມາວ່າ ໄດ້ໃຊ້ການຂົ່ມຂືນສໍາເລົາ ເປັນອາວຸດຊະນິດນຶ່ງໃນການທໍາສົງຄາມ ແລະຮຽກຮ້ອງໄປຍັງ ທ່ານນາງ Hillary Clinton ລັດຖະມົນຕີການຕ່າງປະເທດສະຫະລັດ ໃຫ້ສະໜັບສະໜູນ ການຈັດຕັ້ງຄະນະກໍາມາທິການນຶ່ງຂຶ້ນມາສືບສວນສອບສວນການກ່າວຫາທີ່ວ່ານີ້ ໂຄສົກກະຊວງຕ່າງປະເທດ ທ່ານນາງ Victoria Nuland ໄດ້ກ່າວໃນວັນພະຫັດວານນີ້ ວ່າ ສະຫະລັດແມ່ນມີຄວາມໝາຍໝັ້ນຕໍ່ການໃຫ້ມີການຮັບຜິດຊອບກ່ຽວກັບເລື່ອງແບບນີ້ ຢູ່ແລ້ວ ແລະວ່າ ທາງສະຫະລັດໄດ້ສແດງຄວາມເປັນຫ່ວງກັງວົນ ຊໍ້າແລ້ວຊໍ້າອີກກັບລັດຖະ ບານມຽນມາກ່ຽວກັບການກ່າວຫາ ທີ່ວ່າມີການກະທໍາຄວາມຮຸນແຮງ ຊື່ງຮວມທັງການຂົ່ມ ຂືນສໍາເລົາແລະການໃຊ້ແຮງງານແບບບັງຄັບນັ້ນ ບັນດາສະມາຊິກສະພາສູງແມ່ຍິງພວກນີ້ ຍັງກ່າວຢຸໃນຈົດໝາຍເຖິງທ່ານນາງ Clinton ສະບັບນຶ່ງ ໃນວັນພຸດແລ້ວນີ້ວ່າ ມີລາຍງານຂ່າວວວ່າ ກອງທະຫານມຽນມາໄດ້ຂົ່ມຂືນ ພວກແມ່ຍິງຊາວກະຈິນ ຈໍານວນ 18 ຄົນ ໃນລະຫວ່າງທີ່ພວກທະຫານໄດ້ທໍາການຕໍ່ສູ້ ກັບພວກທະຫານບ້ານຊົນເຜົ່າ ໃນພາກເໜືອຂອງປະເທດນັ້ນ ພວກທ່ານນາງຍັງກ່າວ ອີກວ່າ ຍັງໄດ້ມີລາຍງານຄ້າຍໆຄືກັນນີ້ ມາຈາກລັດ Shan ໃກ້ໆກັບລັດກະຈິນນັ້ນ ນໍາອີກ ບ່ອນທີ່ໄດ້ມີການສູ້ລົບກັນອີກ ລະຫວ່າງທະຫານຝ່າຍລັດຖະບານ ກັບພວກທະ ຫານບ້ານຊົນເຜົ່າ